Държавен вестник, бр. 33, 2016 г., стр. 7

БРОЙ  33	
Д Ъ Р Ж А В Е Н  В Е С Т Н И К 	
СТР.  7  
по чл. 17, ал. 1 за упражняване на висококва-
лифицирана заетост от работник – гражданин 
на трета държава, на длъжност от единична 
група професии от Националната класифика-
ция на професиите и длъжностите, включена в 
Списък на професиите, за които има недостиг 
на висококвалифицирани специалисти.
(2) Списъкът по ал. 1 се утвърждава от 
министъра на труда и социалната политика 
въз основа на мотивирано предложение на 
национално представителните организа-
ции на работодателите и след обсъждане в 
Националния съвет по трудова миграция и 
трудова мобилност и в Националния съвет за 
насърчаване на заетостта. Списъкът може да 
се актуализира ежегодно до 31 януари.
(3) Решението за упражняване на високо-
квалифицирана заетост по ал. 1 се издава при 
спазване на чл. 17, ал. 2, т. 1, когато брутната 
работна заплата, посочена в трудовия договор 
на работника – гражданин на трета държава, 
е най-малко два пъти по-висока от средната 
работна заплата в Република България съглас-
но наличните данни за последните 12 месеца 
преди сключване на трудовия договор.
Чл. 19. Членовете на семейството на прите-
жател на Синя карта на Европейския съюз имат 
право да работят по трудово правоотношение 
и да осъществяват дейност на свободна прак-
тика на територията на Република България 
за срока на пребиваването на притежателя 
є при спазване на изискванията на чл. 33к, 
ал. 3 от Закона за чужденците в Република 
България с решение на изпълнителния дирек-
тор на Агенцията по заетостта за достъп до 
пазара на труда по реда на този закон.
Чл. 20. (1) През първите две години на 
висококвалифицирана заетост притежателят 
на Синя карта на Европейския съюз може да 
упражнява дейности, отговарящи на услови-
ята, при които му е издадена Синята карта 
на Европейския съюз, само на територията 
на Република България.
 (2) За срока по ал. 1 притежателят на Синя 
карта на Европейския съюз може да смени 
работодателя си само след получаване на пис-
мено решение от Агенцията по заетостта при 
условия и по ред, определени с правилника 
за прилагане на закона.
Чл. 21. (1) В случай че остане без работа, 
притежателят на Синя карта на Европейския 
съюз има право в рамките на три месеца 
да търси и да започне работа при спазване 
изискванията на чл. 20, ал. 2.
(2) При възникване на обстоятелството по 
ал. 1 притежателят на Синя карта на Евро-
пейския съюз се регистрира в Агенцията по 
заетостта в срок от 7 работни дни и може 
да ползва посреднически услуги за заетост 
съгласно Закона за насърчаване на заетостта.
(3) До получаване на решение относно 
смяната на работодателя обстоятелството по 
ал. 1 не е основание Агенцията по заетостта 
да предложи отнемане на Синята карта на 
Европейския съюз.
(4) Правото по ал. 1 може да бъде ползвано 
еднократно в рамките на срока на валидност 
на Синята карта на Европейския съюз.
(5) Когато не са спазени разпоредбите на 
ал. 4, Агенцията по заетостта изготвя моти-
вирано предложение до Министерството на 
вътрешните работи за отнемане или за непод-
новяване на Синя карта на Европейския съюз.
Чл. 22. На гражданин на трета държава, 
нарушил изискванията на чл. 20 и 21, може да 
бъде отнета Синята карта на Европейския съюз 
или да бъде отказано нейното подновяване по 
реда на Закона за чужденците в Република 
България и правилника за прилагането му.
Чл. 23. Този раздел не се прилага за граж-
дани на трети държави, които са:
1. приети като научни работници за цели-
те на провеждане на научноизследователски 
проект по споразумение за прием с научно-
изследователска организация;
2. командировани или изпратени в рамките 
на предоставянето на услуги; 
3. получили разрешение за сезонен ра-
ботник;
4. получили разрешение за извършване на 
дейност на свободна практика в Република 
България. 
Раздел IV
Сезонна заетост
Чл. 24. (1) Разрешението за сезонен ра-
ботник се издава от Министерството на 
вътрешните работи съгласно чл. 24к от За-
кона за чужденците в Република България и 
съдържа предоставеното от изпълнителния 
директор на Агенцията по заетостта решение 
по чл. 7, ал. 3.
(2) Решението по ал. 1 се издава в 15-дневен 
срок от подаване на заявлението за сезонна 
работа за срок от 90 дни до 9 месеца в рам-
ките на календарната година.
(3) Сезонна работа до 90 дни съгласно 
чл. 24л от Закона за чужденците в Републи-
ка България се регистрира от Агенцията по 
заетостта въз основа на подадена от работо-
дателя декларация.
Чл. 25. (1) Министърът на труда и соци-
алната политика утвърждава Списък на ико-
номическите сектори, включващи дейности, 
изпълнението на които зависи от смяната на 
сезоните.
(2) Списъкът по ал. 1 се изготвя еднократ-
но след консултации в Националния съвет 
по трудова миграция и трудова мобилност и 
за него се уведомява Европейската комисия.
(3) При промяна в икономическите сектори 
списъкът по ал. 1 може да се изменя и до-
пълва по реда на ал. 2, за което се уведомява 
Европейската комисия.